Blackface Naija

Ahmedu Augustine Obiabo  anayejulikana kwa jina lake la kisanii Blackface Naija au Blackface, ni mwimbaji wa dancehall wa Nigeria, mwimbaji wa reggae, na mtunzi wa nyimbo.

 Katika Plantashun Boyz 
Blackface alikuwa mwanachama mwanzilishi wa bendi ya muziki ya Nigeria iitwayo Plantashun Boyz, ambayo aliianzisha mwaka 2000 pamoja na 2Baba na mwanamuziki Chibuzor Oji (anayetambulika zaidi kwa jina la Faze). Blackface na 2Baba walikutana wakati wakisoma sekondari huko Jimbo la Benue.
Faze alijiunga nao muda mfupi baadaye huko Enugu.

Bendi hiyo ilitoa albamu mbili zilizofanikiwa: Body and Soul mwaka 2000 na Sold Out mwaka 2003. Mwaka 2004 bendi ilivunjika, lakini ikaja kuungana kwa muda mfupi mwaka 2007 na kutoa albamu nyingine moja, Plan B.

Ingawa Blackface aliendelea kuwa na uhusiano mzuri na Faze, mvutano kati yake na 2Baba uliendelea kuongezeka, hasa kuhusiana na haki za wimbo African Queen.

 Kazi ya Pekee 
Baada ya Plantashun Boyz kuvunjika mwaka 2004, Blackface alianza kazi ya muziki kama msanii wa kujitegemea. Albamu yake ya kwanza ya hip hop, Ghetto Child, ilitolewa mwezi Mei 2004, ikishirikisha wasanii mbalimbali. Albamu hiyo ilijumuisha wimbo “Hard Life” aliouimba pamoja na Alabai kama wimbo wa kwanza kutolewa. Pia alirekodi albamu kamili kwa kikundi chake, D Tribunal, iitwayo What We Are.

Baada ya Ghetto Child, alitoa albamu nyingine kadhaa zikiwemo Evergreen, Jungle Fever, Me, Musiq and I, Dancehall Business, na albamu iliyokuwa ikitarajiwa, Defender.

 Maisha Binafsi 
Blackface aliwahi kumuoa Dayo na ndoa yao ilidumu kwa takribani miaka minane, wakiwa na watoto wawili, Caroline na Alex.
Wawili hao walikubaliana kutengana huku wakisubiri taratibu za talaka.NigerianSounds: Blackface Naija asema “2 Face alinizidi hila” akizungumza kuhusu albamu yake inayokuja na hali yake ya ndoa 

Marejeo

Jamii:Wasanii wa Nigeria
jamii:watu walio hai
jamii:WikiMonthly Edit-a-thon Kilimanjaro